ლეონარდო ბონუჩი

**ლეონარდო ბონუჩი** (; დ. 1 მაისი, 1987) — იტალიელი ფეხბურთელი, იტალიის სერია A-ს კლუბ „იუვენტუსისა“ და იტალიის ეროვნული ნაკრების ცენტრალური მცველი.

## საკლუბო კარიერა 
კარიერა დაიწყო „ვიტერბეზეში“. 2005 წლის ზაფხულში იჯარით გადავიდა „ინტერში“. მან „ინტერის“ პირველი გუნდის შემადგენლობაში ითამაშა სეზონისწინა მოსამზადებელი ეტაპის რამდენიმე ამხანაგურ მატჩში.

ბონუჩის დებიუტი სერია A-ში შედგა 2005–2006 წლების სეზონის ბოლო მატჩში „კალიარისთან“ მატჩში. სეზონის ბოლოს „ინტერმა“ შეიძინა ბონუჩის სატრანსფერო უფლებები.

2010 წლის ზაფხულში 8 მილიონი ევროს სანაცვლოდ ბონუჩი „იუვენტუსმა“ შეიძინა „ბარისგან“.

2012 წლის 2 აპრილს „იუვენტუსმა“ განაცხადა, რომ ბონუჩისთან გააფორმა ახალი, ხუთწლიანი კონტრაქტი.

2017 წლის 14 ივლისს ოფიციალურად დადასტურდა ბონუჩის გადასვლა „მილანში“. არსებული ინფორმაციით ტრანსფერის ღირებულებამ 42 მილიონი ევრო შეადგინა. ბონუჩის „იუვენტუსიდან“ წასვლას უკავშირებენ მასსა და გუნდის მწვრთნელს, მასიმილიანო ალეგრის შორის შექმნილ უთანხმოებას. მედიის ცნობით, კონფლიქტი ჯერ კიდევ თებერვალში დაიწყო, როდესაც „პალერმოსთან“ მატჩის შემდეგ მწვრთნელი და მოთამაშე ერთმანეთს წაეკიდნენ. მაშინ დაძაბულობა ჩაცხრა, თუმცა მდგომარეობა ხელმეორედ ჩემპიონთა ლიგის ფინალში მადრიდის „რეალის“ წინააღმდეგ მატჩისას დაიძაბა. La Stampa-ს ცნობით, შესვენებაზე გუნდელებს შორის მდგომარეობა უკიდურესად დაიძაბა. ერთ მხარეს იყვნენ დანი ალვესი და ბონუჩი, რომლებიც უკმაყოფილოები იყვნენ პაოლო დიბალას ცუდი თამაშით, მეორეზე კი — დანარჩენი მოთამაშეები და თვითონ ალეგრი. სეზონის ბოლოს კი როგორც დანი ალვესმა, ასევე ბონუჩიმ „იუვენტუსი“ დატოვეს.

## სანაკრებო კარიერა
იტალიის ეროვნულ ნაკრებში მისი დებიუტი შედგა 2010 წლის 3 მარტს კამერუნის ნაკრებთან მატჩში, მონაკოში.

ბონუჩი ნაკრების განაცხადში იყო 2010 წლის მსოფლიო ჩემპიონატზე. პირველი გოლი ეროვნული ნაკრების შემადგენლობაში გაიტანა 2010 წლის 3 ივნისს მექსიკის ნაკრებთან 1-2 წაგებულ ამხანაგურ შეხვედრაში. მსოფლიო ჩემპიონატზე მას არ უთამაშია არცერთ მატჩში.

### სანაკრებო გოლები
## ტიტულები
### საკლუბო
;ინტერი
* სერია A: 2005–06
* პრიმავერას ნაციონალური ჩემპიონატი: 2007
* პრიმავერას თასი: 2006

;იუვენტუსი
* **სერია A** (6): 2011-12, 2012-13, 2013-14, 2014-15, 2015-16, 2016/17
* **იტალიის სუპერთასი** (3): 2012, 2013, 2015; ვერცხლის პრიზიორი: 2014, 2016
* **იტალიის თასი**(3): 2014-15, 2015/16, 2016/17; ვერცხლის პრიზიორი: 2011-12
* უეფას ჩემპიონთა ლიგა: ვერცხლის პრიზიორი: 2014-15, 2016/17

### სანაკრებო 
* ევროპის ჩემპიონატი: ვერცხლის პრიზიორი: 2012

### ინდივიდუალური 
* უეფას ევროპის ლიგის სეზონის სიმბოლური გუნდი: 2013-14
* სერია A-ს წლის სიმბოლური გუნდი: 2014-15

1იტალიის ფეხბურთის ფედერაციის მიერ, 2005-06 სეზონის სკუდეტო, ჩამოერთვა იუვენტუსს და გადაეცა მილანის ინტერს.

## რესურსები ინტერნეტში
* 
*  Soccerway-ზე
*  AIC.Football.it-ზე 
* 
* 

## სქოლიო
კატეგორია:დაბადებული 1 მაისი
კატეგორია:დაბადებული 1987
კატეგორია:იტალიელი ფეხბურთელები
კატეგორია:სერია A-ს ფეხბურთელები
კატეგორია:სერია B-ს ფეხბურთელები
კატეგორია:ტრევიზოს ფეხბურთელები
კატეგორია:მილანის ფეხბურთელები
კატეგორია:პიზის ფეხბურთელები
კატეგორია:ბარის ფეხბურთელები
კატეგორია:იუვენტუსის ფეხბურთელები
კატეგორია:2010 წლის მსოფლიო საფეხბურთო ჩემპიონატის ფეხბურთელები
კატეგორია:2012 წლის ევროპის საფეხბურთო ჩემპიონატის ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:2013 წლის ფიფა-ს კონფედერაციის თასის ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:ევროპის ჩემპიონები ფეხბურთში
კატეგორია:იტალიის ნაკრების ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:ცოცხალი ადამიანები